Добрина Баракова
Тогава

chitanka.info

Тогава ще налее пълнолуние

и ще вървя до ехото на стъпките ти

във кипналата лунна пяна.

Тогава ще изгрее новолуние

и тихо ще се покатерим в тъмното

на двата рога златоткани.

И със звезда ще те замеря,

ти със звезда ще ми отвърнеш

и двата рога островърхи

под нас полекичка ще скърцат.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.